b'\n_START_ARTICLE_\nNestl \xc5\xbdgank\n_START_SECTION_\n\xc5\xbdivljenje in delo\n_START_PARAGRAPH_\nSprva se je zaposlil kot delavec v tekstilni tovarni v Preboldu. Po okupaciji se je prodru\xc5\xbeil NOB in ostal partizan vse do konca vojne. Leta 1944 pa do osvoboditve 1945 je 15 mininut od planinskega doma na \xc5\xa0mohorju nad La\xc5\xa1kim delovala partizanska tehnika \xc2\xbbNestl\xc2\xab, ki je tiskala propagandne letake in obvestila ter s tehni\xc4\x8dnim materialom oskrbovala druge partizanske tehnike na \xc5\xa0tajerskem. Vodil jo je prvoborec Nestl \xc5\xbdgank, po 2. svetovni vojni dolgoletni vodilni delavec na upravnih mestih v Celju, nato od 1950-1965 direktor Premogovnika Velenje in 1969-1978 predsednik skup\xc5\xa1\xc4\x8dine ob\xc4\x8dine Velenje in do 1980 direktor Zavoda za urbanizem Velenje. Pod njegovim vodstvom se je rudnik razvil v enega najve\xc4\x8djih in najsodobnej\xc5\xa1ih v SFRJ. Bil je med ustanovitelji in ustvarjalci novega, najmlaj\xc5\xa1ega mesta, sedaj po velikosti 5. najve\xc4\x8djega v Sloveniji. Je dobitnik zlate plakete in prvi \xc4\x8dastni ob\xc4\x8dan mesta Velenje ter nosilec partizanske spomenice 1941.'